CELEX: 62014CA0303
Language: el
Date: 2015-06-25 00:00:00
Title: Υπόθεση C-303/14: Απόφαση του Δικαστηρίου (έκτο τμήμα) της 25ης Ιουνίου 2015 — Ευρωπαϊκή Επιτροπή κατά Δημοκρατίας της Πολωνίας [Παράβαση κράτους μέλους — Κανονισμός (ΕΚ) 842/2006 — Κατάρτιση και πιστοποίηση — Υποχρέωση κοινοποίησης — Κυρώσεις — Κανονισμοί (ΕΚ) 303/2008, (ΕΚ) 304/2008, (ΕΚ) 305/2008, (ΕΚ) 306/2008, (ΕΚ) 307/2008 και (ΕΚ) 308/2008]

24.8.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 279/16
            
         Απόφαση του Δικαστηρίου (έκτο τμήμα) της 25ης Ιουνίου 2015 — Ευρωπαϊκή Επιτροπή κατά Δημοκρατίας της Πολωνίας
   (Υπόθεση C-303/14) (1)
   
   ([Παράβαση κράτους μέλους - Κανονισμός (ΕΚ) 842/2006 - Κατάρτιση και πιστοποίηση - Υποχρέωση κοινοποίησης - Κυρώσεις - Κανονισμοί (ΕΚ) 303/2008, (ΕΚ) 304/2008, (ΕΚ) 305/2008, (ΕΚ) 306/2008, (ΕΚ) 307/2008 και (ΕΚ) 308/2008])
   (2015/C 279/19)
   Γλώσσα διαδικασίας: η πολωνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: K. Mifsud-Bonnici και K. Herrmann)
   
      Καθής: Δημοκρατία της Πολωνίας (εκπρόσωπος: B. Majczyna)
   
      Διατακτικό
   
   Το Δικαστήριο αποφασίζει:
   
               1)
            
            
               Η Δημοκρατία της Πολωνίας, παραλείποντας να κοινοποιήσει στην Ευρωπαϊκή Επιτροπή αφενός τις απαιτούμενες πληροφορίες σχετικά με τους φορείς πιστοποίησης προσωπικού και επιχειρήσεων καθώς και σχετικά με τις ονομασίες των πιστοποιητικών που χορηγούνται στα μέλη του προσωπικού και στις επιχειρήσεις που εμπλέκονται σε δραστηριότητες οι οποίες αφορούν ορισμένα φθοριούχα αέρια θερμοκηπίου και αφετέρου τις διατάξεις του εθνικού δικαίου σχετικά με τις κυρώσεις που επιβάλλονται σε περίπτωση παράβασης των διατάξεων του κανονισμού (ΕΚ) 842/2006 του Ευρωπαϊκού Κοινοβουλίου και του Συμβουλίου, της 17ης Μαΐου 2006, για ορισμένα φθοριούχα αέρια θερμοκηπίου, παρέβη τις υποχρεώσεις που υπέχει από τα άρθρα 5, παράγραφος 2, και 13, παράγραφος 2, του κανονισμού αυτού, από το άρθρο 12, παράγραφος 3, του κανονισμού (ΕΚ) 303/2008 της Επιτροπής, της 2ας Απριλίου 2008, για τη θέσπιση, σύμφωνα με τον κανονισμό 842/2006, ελάχιστων απαιτήσεων και των όρων αμοιβαίας αναγνώρισης για την πιστοποίηση εταιρειών και προσωπικού όσον αφορά τον σταθερό εξοπλισμό ψύξης, κλιματισμού και αντλιών θερμότητας που περιέχει ορισμένα φθοριούχα αέρια θερμοκηπίου, από το άρθρο 12, παράγραφος 3, του κανονισμού (ΕΚ) 304/2008 της Επιτροπής, της 2ας Απριλίου 2008, για τη θέσπιση, σύμφωνα με τον κανονισμό 842/2006, ελάχιστων απαιτήσεων και των όρων αμοιβαίας αναγνώρισης για την πιστοποίηση επιχειρήσεων και προσωπικού όσον αφορά μόνιμα συστήματα πυροπροστασίας και πυροσβεστήρες που περιέχουν ορισμένα φθοριούχα αέρια θερμοκηπίου, από το άρθρο 7, παράγραφος 1, του κανονισμού (ΕΚ) 305/2008 της Επιτροπής, της 2ας Απριλίου 2008, για τη θέσπιση, σύμφωνα με τον κανονισμό 842/2006, ελάχιστων απαιτήσεων και των όρων αμοιβαίας αναγνώρισης για την πιστοποίηση προσωπικού ασχολούμενου με την ανάκτηση ορισμένων φθοριούχων αερίων θερμοκηπίου από συσκευές χειρισμού και προστασίας υψηλής τάσης, από το άρθρο 6, παράγραφος 1, του κανονισμού (ΕΚ) 306/2008 της Επιτροπής, της 2ας Απριλίου 2008, για τη θέσπιση, σύμφωνα με τον κανονισμό 842/2006, των ελάχιστων απαιτήσεων και των όρων για την αμοιβαία αναγνώριση σχετικά με την πιστοποίηση προσωπικού που προβαίνει σε ανάκτηση ορισμένων διαλυτών με βάση φθοριούχα αέρια του θερμοκηπίου από εξοπλισμό, από το άρθρο 4, παράγραφος 2, του κανονισμού (ΕΚ) 307/2008 της Επιτροπής, της 2ας Απριλίου 2008, για τη θέσπιση, σύμφωνα με τον κανονισμό 842/2006, ελάχιστων απαιτήσεων για προγράμματα κατάρτισης και των όρων αμοιβαίας αναγνώρισης βεβαιώσεων κατάρτισης προσωπικού, όσον αφορά συστήματα κλιματισμού με φθοριούχα αέρια θερμοκηπίου, εγκαταστημένα σε ορισμένα μηχανοκίνητα οχήματα, καθώς και από το άρθρο 1 του κανονισμού (ΕΚ) 308/2008 της Επιτροπής, της 2ας Απριλίου 2008, για τον καθορισμό, σύμφωνα με τον κανονισμό 842/2006, της μορφής κοινοποίησης των προγραμμάτων κατάρτισης και πιστοποίησης των κρατών μελών.
            
         
               2)
            
            
               Καταδικάζει τη Δημοκρατία της Πολωνίας στα δικαστικά έξοδα.
            
         
      (1)  EE C 409 της 17.11.2014.